
ՈՐՈՇՈՒՄ
	17 հոկտեմբերի 2022 թվականի
	թիվ 160
	քաղ. Բիշքեկ



Արագ փչացող այն ապրանքների կատեգորիաների ցանկի հաստատման մասին, որոնց առնչությամբ մաքսային գործառնությունները կատարվում են առաջնահերթության կարգով

Եվրասիական տնտեսական միության մաքսային օրենսգրքի 81-րդ հոդվածի 3-րդ կետին համապատասխան՝ Եվրասիական տնտեսական հանձնաժողովի խորհուրդը որոշեց.
1.	Հաստատել կից ներկայացվող՝ արագ փչացող այն ապրանքների կատեգորիաների ցանկը, որոնց առնչությամբ մաքսային գործառնությունները կատարվում են առաջնահերթության կարգով։
2.	Սահմանել, որ սույն որոշմամբ հաստատված ցանկում ընդգրկված ապրանքների կատեգորիաների առնչությամբ մաքսային գործառնություններ իրականացնելու առաջնահերթության կարգը կիրառվում է սույն որոշումն ուժի մեջ մտնելու օրվանից մինչեւ 2023 թվականի դեկտեմբերի 31-ը ներառյալ։

3.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո։

Եվրասիական տնտեսական հանձնաժողովի խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝

	
	
	
	
	

	Մ. Գրիգորյան
	Ի. Պետրիշենկո
	Ս. Ժումանգարին
	Ա․ Կասիմալիեւ
	Ա. Օվերչուկ

ՀԱՍՏԱՏՎԱԾ Է
Եվրասիական տնտեսական հանձնաժողովի խորհրդի 2022 թվականի հոկտեմբերի 17–ի թիվ 160 որոշմամբ

արագ փչացող այն ապրանքների կատեգորիաների, որոնց առնչությամբ մաքսային գործառնությունները կատարվում են առաջնահերթության կարգով
	ԵԱՏՄ ԱՏԳ ԱԱ ծածկագիրը
	Ապրանքի նկարագրությունը

	0201
	Խոշոր եղջերավոր անասունների միս՝ թարմ կամ պաղեցրած

	0203
	Խոզի միս՝ թարմ կամ պաղեցրած

	0204
	Ոչխարի կամ այծի միս՝ թարմ, պաղեցրած

	0205 00
	Ձիու, ավանակի, ջորու կամ կիսագրաստի միս` թարմ կամ պաղեցրած

	0206
	Խոշոր եղջերավոր անասունների, խոզերի, ոչխարների, այծերի, ձիերի, ավանակների, ջորիների կամ կիսագրաստների սննդային ենթամթերք` թարմ կամ պաղեցրած

	0207
	0105 ապրանքային դիրքում նշված ընտանի թռչունների միս եւ սննդային ենթամթերք՝ թարմ կամ պաղեցրած

	0208
	Այլ միս եւ մսից սննդային ենթամթերք՝ թարմ կամ պաղեցրած

	0209
	Անյուղ մսից առանձնացված խոզի ճարպ եւ ընտանի թռչունների ճարպ՝ չհալեցրած կամ այլ եղանակով չստացած, թարմ կամ պաղեցրած

	0210
	Միս եւ մսից սննդային ենթամթերք՝ աղ դրված, աղաջրի մեջ դրված. մանր եւ խոշոր աղացվածքի սննդային ալյուր՝ ստացված մսից կամ մսի ենթամթերքից

	0301
	Կենդանի ձուկ

	0302
	Ձուկ՝ թարմ կամ պաղեցրած՝ բացառությամբ 0304 ապրանքային դիրքում ընդգրկված ձկան ֆիլեի եւ ձկան այլ մսի

	0304
	Ձկան ֆիլե եւ ձկան այլ միս (ներառյալ խճողակը)՝ թարմ կամ պաղեցրած

	0306
	Խեցգետնակերպներ՝ զրահի մեջ կամ առանց զրահի, կենդանի, թարմ կամ պաղեցրած. խեցգետնակերպներ՝ զրահի մեջ, շոգեխաշած կամ եռացող ջրի մեջ եփած, պաղեցրած կամ չպաղեցրած

	0307
	Կակղամորթներ՝ խեցու մեջ կամ առանց խեցու, կենդանի, թարմ կամ պաղեցրած

	0308
	Ջրային անողնաշարավորներ՝ բացի խեցգետնակերպներից եւ կակղամորթներից՝ կենդանի, թարմ կամ պաղեցրած

	0401
	Կաթ եւ սերուցք՝ չխտացրած ու առանց շաքար կամ այլ քաղցրացնող նյութեր ավելացնելու՝ բացառությամբ մանրէազերծված եւ ուլտրապաստերացված (ասեպտիկ լցմամբ) կաթի

	0402
	Կաթ եւ սերուցք` խտացրած կամ շաքարի կամ այլ քաղցրացնող նյութերի ավելացմամբ

	0403
	Յոգուրտ, թան, կտրված կաթ եւ սերուցք, կեֆիր եւ այլ խմորման ենթարկված կամ թթվեցրած կաթ ու սերուցք՝ խտացրած կամ չխտացրած, շաքարի կամ այլ քաղցրացնող նյութերի ավելացմամբ կամ առանց դրանց ավելացման, համաբուրավետիչ հավելումներով կամ առանց դրանց, մրգերի, ընկույզի կամ կակաոյի ավելացմամբ կամ առանց դրանց ավելացման

	0404
	Կաթնային շիճուկ՝ խտացրած կամ չխտացրած, շաքար կամ այլ քաղցրացնող նյութեր ավելացրած կամ չավելացրած. կաթի բնական բաղադրիչներից մթերք՝ շաքար կամ այլ քաղցրացնող նյութեր ավելացրած կամ չավելացրած, այլ տեղում չնշված կամ չներառված

	0405
	Սերուցքային կարագ եւ կաթից պատրաստված այլ ճարպեր ու յուղեր. կաթնային մածուկներ

	0406
	Պանիրներ եւ կաթնաշոռ

	0407
	Թռչնի ձվեր՝ կճեպով, թարմ կամ եփված

	0408
	Թռչունների ձվեր՝ առանց կճեպի, եւ ձվի դեղնուցներ՝ թարմ, շոգեխաշած կամ եռացրած ջրում եփած, կաղապարած, սառեցրած, շաքարի կամ քաղցրացնող այլ նյութերի ավելացմամբ կամ առանց դրանց ավելացման

	0410 90 000 0
	Կենդանական ծագման այլ սննդամթերք՝ այլ տեղում չնշված կամ չներառված

	0504 00 000 0
	Կենդանիների (բացի ձկներից) աղիքներ, պարկեր եւ ստամոքսներ՝ ամբողջական եւ կտորներով, թարմ կամ պաղեցրած

	0511
	Կենդանական ծագման մթերքներ՝ այլ տեղում չնշված կամ չներառված. 01 կամ 03 խմբում նշված սատկած կենդանիներ` ոչ պիտանի սննդի մեջ օգտագործելու համար

	0601
	Կոճղեզներ, պալարներ, արմատապալարներ, պալարակոճղեզներ, կոճղարմատներ, ներառյալ՝ ճյուղավորվածները, որոնք գտնվում են վեգետատիվ դադարի, բուսաճության (վեգետացիայի) կամ ծաղկման շրջանում. եղերդի բույսեր եւ արմատներ՝ բացի 1212 ապրանքային դիրքում ընդգրկված արմատներից

	0602
	Կենդանի այլ բույսեր (ներառյալ դրանց արմատները), տնկաշիվեր եւ ճյուղեր. սնկամարմիններ

	0603
	Կտրված ծաղիկներ եւ կոկոններ՝ ծաղկեփնջեր կազմելու համար պիտանի կամ դեկորատիվ նպատակների համար, թարմ, ներկած, սպիտակեցրած, տոգորված կամ այլ միջոցներով պատրաստված

	0604
	Տերեւներ, ճյուղեր եւ բույսերի այլ մասեր՝ առանց ծաղիկների կամ կոկոնների, խոտեր, մամուռներ եւ քարաքոսներ՝ ծաղկեփնջեր կազմելու համար պիտանի կամ դեկորատիվ նպատակների համար, թարմ, ներկած, սպիտակեցրած, տոգորված կամ այլ միջոցներով պատրաստված

	0702 00 000
	Լոլիկներ՝ թարմ կամ պաղեցրած

	0703
	Գլուխ սոխ, սոխ-շալոտ, սխտոր, սոխ-պրաս եւ այլ կոճղեզավոր բանջարեղեն՝ թարմ կամ պաղեցրած

	0704
	Գլուխ կաղամբ, ծաղկակաղամբ, շաղգամակաղամբ, տերեւակաղամբ եւ Brassica ցեղի այլ նույնանման ուտելի բանջարեղեն՝ թարմ կամ պաղեցրած

	0705
	Սալաթ-կաթնուկ (Lactuca sativa) եւ եղերդ (Cichorium spp.)՝ թարմ կամ պաղեցրած

	0706
	Գազար, շաղգամ, սեղանի ճակնդեղ, սինձ, արմատային նեխուր, բողկ եւ այլ նույնանման ուտելի արմատապտուղներ՝ թարմ կամ պաղեցրած

	0707 00
	Վարունգներ եւ մանրավարունգներ՝ թարմ կամ պաղեցրած

	0708
	Լոբազգի բանջարեղեն՝ կեղեւահանած կամ կեղեւով, թարմ կամ պաղեցրած

	0709
	Այլ բանջարեղեն՝ թարմ կամ պաղեցրած

	0803 90 100 0
	Բանաններ՝ թարմ

	0804
	Արմավ, թուզ, արքայախնձոր, ավոկադո, գուայավա, մանգո եւ մանգոստան կամ գարցինիա՝ թարմ

	0805
	Ցիտրուսային պտուղներ՝ թարմ

	0806 10
	Խաղող՝ թարմ

	0807
	Սեխեր (ներառյալ ձմերուկները) եւ պապայա՝ թարմ

	0808 30
	Տանձեր

	0809
	Ծիրաններ, բալ եւ կեռաս, դեղձ (ներառյալ նեկտարինները), սալոր եւ մամուխ՝ թարմ

	0810
	Այլ մրգեր՝ թարմ

	0910 11 000 0
	Կոճապղպեղ՝ չմանրատած եւ չաղացած

	1211 90
	Թարմ խոտ, կանաչի, բույսեր եւ դրանց մասերը

	1501
	Խոզաճարպ (ներառյալ հալած խոզաճարպը) եւ ընտանի թռչունների ճարպ՝ բացի 0209 կամ 1503 ապրանքային դիրքերում նշված ճարպից

	1502
	Խոշոր եղջերավոր անասունների, ոչխարների կամ այծերի ճարպ՝ բացի 1503 ապրանքային դիրքում նշված ճարպից

	1504
	Ձկան կամ ծովային կաթնասունների ճարպեր, յուղեր եւ դրանց զտամասերը՝ չռաֆինացված կամ ռաֆինացված, սակայն առանց քիմիական բաղադրության փոփոխության

	1601 00
	Երշիկներ եւ մսից, մսային ենթամթերքից կամ արյունից պատրաստված նույնանման մթերքներ. դրանց հիմքով պատրաստված պատրաստի սննդամթերք

	1604 31 000 0
1604 32 00
	Թառափազգիների ձկնկիթ եւ դրա փոխարինիչները՝ պատրաստած ձկան ձկնկիթի հատիկներից՝ բացառությամբ մանրէազերծված պահածոների

	1901
(բացառությամբ 1901 10 000 0)
	Ածիկային լուծամզուք. պատրաստի սննդամթերք՝ պատրաստված մանր կամ խոշոր աղացվածքի ալյուրից, ձավարից, օսլայից կամ ածիկի լուծամզվածքից`առանց կակաոյի պարունակության կամ 40% զանգվածային բաժնից պակաս կակաոյի պարունակությամբ ամբողջովին յուղազրկված հիմքի վերահաշվարկով, այլ տեղում չնշված կամ չներառված. 0401-0404 ապրանքային դիրքերում ընդգրկված հումքից ստացված պատրաստի սննդամթերք՝ առանց կակաոյի պարունակության կամ 5% զանգվածային բաժնից պակաս կակաոյի պարունակությամբ ամբողջովին յուղազրկված հիմքի վերահաշվարկով, այլ տեղում չնշված կամ չներառված (բացառությամբ վաղ տարիքի երեխաների համար նախատեսված, մանրածախ վաճառքի համար բաժնեծրարված պատրաստի սննդամթերքի)

	2102
	Խմորիչներ

	2105 00
	Կակաո չպարունակող կամ պարունակող պաղպաղակ եւ սննդային սառույցի այլ տեսակներ

	2202 99
	Ոչ ալկոհոլային խմիչքներ, որոնք պարունակում են 0401-0404 ապրանքային դիրքերում ընդգրկված արտադրատեսակներից ստացված ճարպ

	2934
	Նուկլեինաթթուներ եւ դրանց աղերը՝ որոշակի կամ անորոշ քիմիական բաղադրությամբ. այլ հետերոցիկլային միացություններ

	3001
	Մարդու օրգաններ ու հյուսվածքներ

	3002
	Արյուն մարդկային. կենդանական արյուն՝ պատրաստված թերապեւտիկ, կանխարգելիչ կամ ախտորոշման նպատակներով օգտագործելու համար. շիճուկներ իմունային, արյան այլ թորամասեր ու իմունաբանական նյութեր՝ ձեւափոխված կամ չձեւափոխված, այդ թվում՝ բիոտեխնոլոգիական ճանապարհով ստացված. պատվաստանյութեր, թույներ, աճեցրած մանրէներ (բացի խմորասնկերից) եւ նույնանման նյութեր

	3502
	Ալբումիններ (ներառյալ երկու կամ ավելի շիճուկային սպիտակուցների խտանյութերը, որոնք պարունակում են չոր նյութի վերահաշվարկով 80% զանգվածային բաժնից ավելի շիճուկային սպիտակուցներ), ալբումինատներ եւ ալբումինի այլ ածանցյալներ



Ծանոթագրություն. Սույն ցանկի կիրառման նպատակներով անհրաժեշտ է առաջնորդվել ինչպես ԵԱՏՄ ԱՏԳ ԱԱ ծածկագրով, այնպես էլ ապրանքի նկարագրությամբ։

